pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ผู้ตรวจฯ วีระกิตติ์ ลงพื้นที่สมุทรปราการถ่ายทอดนโยบายของ อก. และรับฟังข้อคิดเห็น ข้อเสนอแนะจากผู้ประกอบการภาคเอกชนและหน่วยงานที่เกี่ยวข้อง .
วันจันทร์ที่ 19 กุมภาพันธ์ 2567
19/02/2567
​ผู้ตรวจฯ วีระกิตติ์ ลงพื้นที่สมุทรปราการถ่ายทอดนโยบายของ อก. และรับฟังข้อคิดเห็น ข้อเสนอแนะจากผู้ประกอบการภาคเอกชนและหน่วยงานที่เกี่ยวข้อง .
​ผู้ตรวจฯ วีระกิตติ์ ลงพื้นที่สมุทรปราการถ่ายทอดนโยบายของ อก. และรับฟังข้อคิดเห็น ข้อเสนอแนะจากผู้ประกอบการภาคเอกชนและหน่วยงานที่เกี่ยวข้อง
วันที่ 15 กุมภาพันธ์ 2567 เวลา 09.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดสมุทรปราการ ถ่ายทอดนโยบายของกระทรวงอุตสาหกรรมและรับฟังข้อคิดเห็นและข้อเสนอแนะจากผู้ประกอบการภาคเอกชนและหน่วยงานที่เกี่ยวข้องในจังหวัดสมุทรปราการ โดยมี นายอํานวย สุวรรณรักษ์ อุตสาหกรรมจังหวัดสมุทรปราการพร้อมด้วยตัวแทนจากหน่วยงานต่างๆ ได้แก่ หอการค้าจังหวัดสมุทรปราการ, ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสมุทรปราการ บริษัท โตโยต้า มอเตอร์ ประเทศไทย จํากัด บริษัท มูราโมโต้ อีเล็คตรอน (ประเทศไทย) จํากัด (มหาชน) บริษัท ส.ขอนแก่นฟู้ดส์ จํากัด และ บริษัท ขาวละออเภสัช จํากัด เข้าร่วมการรับฟังฯ ทั้งนี้ได้ให้ภาคเอกชนประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร และสอดคล้องกับกติกาสากล ดูแลรักษาสิ่งแวดล้อมมุ่งสูอุตสาหกรรมสีเขียวและความเป็นกลางทางคาร์บอน ซึ่งสอดคล้องกับนโยบาย MIND ของกระทรวงอุตสาหกรรมที่สนับสนุน "อุตสาหกรรมเศรษฐกิจ ที่เติบโตอย่างยั่งยืนคู่ชุมชน"
เวลา 11.00 น. ผู้ตรวจฯ วีระกิตติ์ ตรวจราชการกรณีปกติ 1/2567 โดยมีนายอํานวย สุวรรณรักษ์ อุตสาหกรรมจังหวัดสมุทรปราการ และเจ้าหน้าที่รายงานผลการดําเนินงาน ตามประเด็นการตรวจราชการ รอบที่ 1/2567 ซึ่ง ผู้ตรวจฯ ได้ให้ข้อเสนอแนะในการตรวจราชการโดยให้ สอจ.ดําเนินการ ดังนี้ ตรวจกํากับโรงงานให้ปฏิบัติตามกฎหมายต่างๆ อย่างเคร่งครัด และตรวจกํากับฯ ตามแผนงานที่ได้กําหนดไว้ให้ครบถ้วน ติดตามผู้ประกอบการทั้งหมดในพื้นที่ลงทะเบียนในระบบ i-industry และการรายงานผลต่างๆ ในระบบ ISingleForm เร่งประชาสัมพันธ์การรับรองอุตสาหกรรมสีเขียว (GI) พร้อมเชิญชวนสมัครเข้าร่วมโครงการฯ และให้คําแนะนําเพื่อเตรียมความพร้อมสําหรับการยกระดับการรับรองอุตสาหกรรมสีเขียว เร่งรัดการเบิกจ่ายงบประมาณ ตามมติ ครม. ดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนด พร้อมให้กําลังใจในการปฏิบัติงานของ สอจ.สมุทรปราการ และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชนต่อไป
รัฐบาลไทย-ข่าวทำเนียบรัฐบาล-กองทัพอากาศเปิดรับสมัครกำลังพลสำรองเข้าทำหน้าที่ทหารเป็นการชั่วคราว (ทหารอาสา) ประจำปี 2567
วันจันทร์ที่ 19 กุมภาพันธ์ 2567
กองทัพอากาศเปิดรับสมัครกําลังพลสํารองเข้าทําหน้าที่ทหารเป็นการชั่วคราว (ทหารอาสา) ประจําปี 2567
จํานวน 50 อัตรา
รายละเพิ่มเติม https://person.rtaf.mi.th/web/index.php/p3/2018-07-30-16-06-34/1568-2019-03-11-14-36-122?fbclid=IwAR3u54hHfNJoEXqVqVdNRPI_g-omv5Sr8q5flZdYP0C5hU-m8TIphMiw9go
ที่มา เพจกองทัพอากาศ
รัฐบาลไทย-ข่าวทำเนียบรัฐบาล-”นฤมล“ เผย จากนโยบายส่งเสริมการลงทุน รัฐบาลเศรษฐา ดึงเงินลงทุนจากต่างประเทศ ปี 66 สร้างรายได้เข้าไทยประมาณ 2.2 ล้านล้านบาท
วันจันทร์ที่ 19 กุมภาพันธ์ 2567
19/02/2567
”นฤมล“ เผย จากนโยบายส่งเสริมการลงทุน รัฐบาลเศรษฐา ดึงเงินลงทุนจากต่างประเทศ ปี 66 สร้างรายได้เข้าไทยประมาณ 2.2 ล้านล้านบาท
”นฤมล“ เผย จากนโยบายส่งเสริมการลงทุน รัฐบาลเศรษฐา ดึงเงินลงทุนจากต่างประเทศ ปี 66 สร้างรายได้เข้าไทยประมาณ 2.2 ล้านล้านบาท
วันนี้ (19 กุมภาพันธ์ 2567) ศ.ดร.นฤมล ภิญโญสินวัฒน์ ที่ปรึกษานายกรัฐมนตรีทําหน้าที่ผู้แทนการค้าไทย ได้ให้สัมภาษณ์ถึงเป้าหมายการทํางานของทีมไทยแลนด์ภายใต้การนําของนายเศรษฐา ทวีสิน นายกรัฐมนตรี “หัวหน้าเซลล์แมน” ว่าสิ่งที่ทําให้ “รัฐบาลเศรษฐา” ให้ความสําคัญกับการดึงเงินลงทุนโดยตรงจากต่างประเทศ ก็เพราะเงินลงทุนเหล่านี้ จะนําไปสู่การสร้างรายได้เพิ่มของประเทศไทย ซื้อวัตถุดิบในไทยเพิ่ม จ้างแรงงานไทยเพิ่ม และถ่ายทอดองค์ความรู้ให้ผู้ประกอบการไทย นําไปสู่การพัฒนาอุตสาหกรรมใหม่
ผู้แทนการค้ากล่าวว่า รายงานสถิติการลงทุนโดยตรงจากต่างประเทศของสํานักงานคณะกรรมการส่งเสริมการลงทุนปี 2566 มูลค่ารวม 663,239 ล้านบาท โครงการเหล่านี้เกิดเป็นรายได้จากการส่งออกเข้าประเทศไทยสูงถึงปีละประมาณ 2.2 ล้านล้านบาท เกือบ 4 เท่าของมูลค่าที่ได้รับอนุมัติให้การส่งเสริม ซึ่งมูลค่าการส่งออกอันดับหนึ่งมาจากอุตสาหกรรมเครื่องใช้ไฟฟ้าและอิเล็กทรอนิกส์ มูลค่ารวม 883,409 ล้านบาท คิดเป็นร้อยละ 40 ของรายได้จากการส่งออกของโครงการต่างชาติที่ได้รับอนุมัติให้การส่งเสริมทั้งหมด รองลงมา คือ อุตสาหกรรมเกษตร อาหาร และ เทคโนโลยีชีวภาพ มูลค่ารวม 788,019 ล้านบาท หรือคิดเป็นร้อยละ 36 ของรายได้จากการส่งออกของโครงการต่างชาติที่ได้รับอนุมัติให้การส่งเสริมทั้งหมด
ผู้แทนการค้าเปิดเผยเพิ่มเติมว่า นอกจากการส่งออกที่สร้างรายได้สู่ประเทศเป็นจํานวนมากข้างต้นแล้ว โครงการที่เข้ามาลงทุนยังเข้ามาชื้อวัตถุดิบในประเทศไทยเพิ่มปีละประมาณ 1.3 ล้านล้านบาท เกือบ 2 เท่าของมูลค่าที่ได้รับอนุมัติให้การส่งเสริม โดยมูลค่าการซื้อวัตถุดิบในประเทศส่วนมากมาจากโครงการในอุตสาหกรรมเกษตร อาหาร และเทคโนโลยีชีวภาพที่ใช้วัตถุดิบภายในประเทศรวมมูลค่า 797,867 ล้านบาทต่อปี หรือคิดเป็นร้อยละ 62 ของมูลค่าวัตถุดิบภายในประเทศของโครงการต่างชาติที่ได้รับอนุมัติให้การส่งเสริมทั้งหมด นอกจากนี้ โครงการต่างชาติที่ได้รับการอนุมัติในปี 2566 ก่อให้เกิดการจ้างแรงงานไทยรวม 115,285 คน โดยอุตสาหกรรมเครื่องใช้ไฟฟ้าและอิเล็กทรอนิกส์จ้างแรงงานไทยเพิ่มมากสุด 52,693 ตําแหน่ง หรือคิดเป็นร้อยละ 46 ของจํานวนการจ้างแรงงาน ไทยของโครงการต่างชาติที่ได้รับอนุมัติให้การส่งเสริมทั้งหมด
“นายกฯ เศรษฐา รองฯ ภูมิธรรม รองฯ ปานปรีย์ จึงได้มอบนโยบายให้ทีมไทยแลนด์ทุกคนร่วมกันทํางานเพื่อดึงเงินลงทุนโดยตรงจากต่างประเทศ เพื่อเพิ่มรายได้เข้าสู่ประเทศ เพิ่มกําลังซื้อวัตถุดิบในประเทศ เพิ่มการจ้างแรงงานไทย ทั้งหมดนี้ เพื่อผลประโยชน์ต่อระบบเศรษฐกิจไทย ผู้ประกอบการไทย พี่น้องเกษตรกร รวมถึงพี่น้องแรงงานไทย” ผู้แทนการค้ากล่าวย้ํา
รัฐบาลไทย-ข่าวทำเนียบรัฐบาล-นายกฯ เผย กรณีชาวเมียนมาจำนวนมากขอวีซ่าเดินทางเข้าประเทศไทย ขอเดินทางมาอย่างถูกต้อง หากลักลอบเข้ามาต้องดำเนินการเอาผิดตามกฎหมาย
วันจันทร์ที่ 19 กุมภาพันธ์ 2567
19/02/2567
นายกฯ เผย กรณีชาวเมียนมาจํานวนมากขอวีซ่าเดินทางเข้าประเทศไทย ขอเดินทางมาอย่างถูกต้อง หากลักลอบเข้ามาต้องดําเนินการเอาผิดตามกฎหมาย
นายกฯ เผย กรณีชาวเมียนมาจํานวนมากขอวีซ่าเดินทางเข้าประเทศไทย ขอเดินทางมาอย่างถูกต้อง หากลักลอบเข้ามาต้องดําเนินการเอาผิดตามกฎหมาย ระบุอัตราว่างงานแรงงานไทยต่ํากว่า 1% ขอย่ากังวลเรื่องการแย่งงานคนไทย
วันนี้ (19 กุมภาพันธ์ 2567) เวลา 14.00 น. ณ ห้องประชุมโครงการส่งน้ําและบํารุงรักษากุมภวาปี ตําบลเวียงคํา อําเภอกุมภวาปี จังหวัดอุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ กรณีชาวเมียนมาจํานวนมากขอวีซ่าเพื่อเดินทางเข้าประเทศไทย กังวลว่าจะมีการลักลอบเข้ามาประเทศไทยหรือไม่ นายกรัฐมนตรีกล่าวว่า ต้องแยกประเด็นดังกล่าวออกเป็น 2 ประเด็น คือ เรื่องของการขอวีซ่า ถ้าหากเข้ามาอย่างถูกต้อง เราก็ยินดีต้อนรับ ถ้าเกิดลักลอบเข้ามา ก็ต้องดําเนินการตามกฎหมาย ซึ่งได้มีการพูดคุยหารือกับฝ่ายมั่นคงไว้แล้ว
ส่วนข้อกังวลเรื่องการเข้ามาแย่งงานคนไทยนั้น นายกรัฐมนตรีกล่าวว่า จุดมุ่งหมายที่ชาวเมียนมาเดินทางมาประเทศไทยแตกต่างกันไป หนึ่งในเหตุผลที่เดินทางมาคือหนีทหาร สําหรับข้อกังวลเรื่องแย่งงานคนไทย ขอชี้แจงว่าปัจจุบันอัตราการว่างงานของแรงงานคนไทยมีอยู่ต่ํากว่า 1% และประเทศไทยยังต้องการแรงงานอีกจํานวนมากไม่ว่าจะเป็นแรงงานจากลาว พม่า และกัมพูชา ซึ่งทั้งหมดขึ้นอยู่กับความถูกต้อง
.......................
รัฐบาลไทย-ข่าวทำเนียบรัฐบาล-“มนพร” ร่วมคณะ “นายกฯ” ตรวจราชการจังหวัดนครพนม ติดตามการพัฒนาเศรษฐกิจ การท่องเที่ยวในพื้นที่ สู่ศูนย์กลางโลจิสติกส์ภาคอีสานตอนบน
วันจันทร์ที่ 19 กุมภาพันธ์ 2567
19/02/2567
“มนพร” ร่วมคณะ “นายกฯ” ตรวจราชการจังหวัดนครพนม ติดตามการพัฒนาเศรษฐกิจ การท่องเที่ยวในพื้นที่ สู่ศูนย์กลางโลจิสติกส์ภาคอีสานตอนบน
“มนพร” ร่วมคณะ “นายกฯ” ตรวจราชการจังหวัดนครพนม ติดตามการพัฒนาเศรษฐกิจ การท่องเที่ยวในพื้นที่ สู่ศูนย์กลางโลจิสติกส์ภาคอีสานตอนบน
นายเศรษฐา ทวีสิน นายกรัฐมนตรี พร้อมด้วยคณะรัฐมนตรี นางมนพร เจริญศรี รัฐมนตรีช่วยว่าการกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม ร่วมลงพื้นที่ตรวจราชการ ณ จังหวัดนครพนม เมื่อวันที่ 17 กุมภาพันธ์ 2567 โดยมีการติดตามการดําเนินการของด่านศุลกากรจังหวัดนครพนม และการพัฒนาพื้นที่ อาทิ สถานการณ์การนําเข้า - ส่งออกสินค้าผ่านสะพานมิตรภาพไทย-ลาว แห่งที่ 3 การพัฒนาพื้นที่เขตเศรษฐกิจพิเศษนครพนม โครงการศูนย์การขนส่งชายแดนจังหวัดนครพนม และถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดน บริเวณสะพานมิตรภาพแห่งที่ 3 - ถนนเชื่อมทางหลวงแผ่นดินหมายเลย 212 อําเภอท่าอุเทน จังหวัดนครพนม พร้อมทั้งประชุมหารือแผนพัฒนาและแก้ไขปัญหาของจังหวัดนครพนม ร่วมงานนมัสการพระธาตุพนมวรมหาวิหาร และพบประชาชน
นางมนพร กล่าวว่า ตามนโยบายของรัฐบาลที่ให้ความสําคัญในการให้บริการและกํากับดูแลโครงข่ายคมนาคมในทุกมิติ ทั้งด้านเศรษฐกิจ ความปลอดภัย ส่งเสริมศักยภาพทางเศรษฐกิจ การค้า การลงทุน การท่องเที่ยว และความมั่นคงของประเทศ โดยกระทรวงคมนาคมได้ดําเนินโครงการสําคัญในการพัฒนาพื้นที่จังหวัดนครพนม ประกอบด้วย ศูนย์การขนส่งชายแดนจังหวัดนครพนม กําหนดก่อสร้างแล้วเสร็จปี 2568 เส้นทางถนนเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ถนนเชื่อมทางหลวงแผ่นดินหมายเลข 212 อําเภอท่าอุเทน จังหวัดนครพนม กําหนดก่อสร้างแล้วเสร็จปี 2568 และเส้นทางรถไฟ บ้านไผ่ – มุกดาหาร - นครพนม กําหนดก่อสร้างแล้วเสร็จปี 2570 อีกทั้งได้ให้มหาวิทยาลัยนครพนมทําโครงการจัดตั้ง Medical & Wellness Hub เพื่อรองรับการเป็นเมืองพักผ่อน และรองรับสังคมผู้สูงวัย ซึ่งโครงการดังกล่าวทั้งหมดนี้จะสามารถต่อยอดเศรษฐกิจของจังหวัดนครพนม สร้างความเจริญให้เกิดขึ้นในพื้นที่ เกิดการจ้างงานและสร้างรายได้เพิ่มขึ้น และทําให้จังหวัดนครพนมสามารถพัฒนาผลักดันจากเมืองรองเป็นเมืองหลัก เป็นศูนย์กลางทางโลจิสติกส์ของอีสานตอนบน ยกระดับโครงข่ายคมนาคมเชื่อมโยงสู่ภูมิภาค ส่งเสริมและเพิ่มศักยภาพในการแข่งขันของประเทศ
นอกจากนี้ นางมนพรได้สั่งการให้กรมเจ้าท่าดูแลความปลอดภัยทางน้ํา ในช่วงงานนมัสการองค์พระธาตุพนม ระหว่างวันที่ 17 - 25 กุมภาพันธ์ 2567 โดยถือว่าเป็นงานบุญประจําปีที่จะมีนักท่องเที่ยวประชาชนชาวลาวใช้บริการเรือโดยสารข้ามฟาก เรือโดยสารจํานวนมากทุกปี จึงได้เน้นย้ําให้มีการคุมเข้มการคมนาคมทางน้ําให้มีมาตรฐานความปลอดภัยสูงที่สุด
******** 17กุมภาพันธ์ 2567 **********.
รัฐบาลไทย-ข่าวทำเนียบรัฐบาล-​นายกฯ ตรวจติดตามสภาพพื้นที่ก่อสร้างเหมืองใต้ดิน และจุดเจาะอุโมงค์เหมืองแร่โพแทช จ.อุดรธานี ย้ำติดตามดูแลการดำเนินการต่าง ๆ ให้เป็นไปตามขั้นตอนที่โครงการชี้แจงไว้
วันจันทร์ที่ 19 กุมภาพันธ์ 2567
19/02/2567
​นายกฯ ตรวจติดตามสภาพพื้นที่ก่อสร้างเหมืองใต้ดิน และจุดเจาะอุโมงค์เหมืองแร่โพแทช จ.อุดรธานี ย้ําติดตามดูแลการดําเนินการต่าง ๆ ให้เป็นไปตามขั้นตอนที่โครงการชี้แจงไว้
​นายกฯ ตรวจติดตามสภาพพื้นที่ก่อสร้างเหมืองใต้ดิน และจุดเจาะอุโมงค์เหมืองแร่โพแทช จ.อุดรธานี ย้ําติดตามดูแลการดําเนินการต่าง ๆ ให้เป็นไปตามขั้นตอนที่โครงการชี้แจงไว้ ยืนยันรัฐบาลรับฟังเสียงประชาชนทุกคน
วันนี้ (19 ก.พ. 67) เวลา 14.50 น. ณ โครงการเหมืองแร่โพแทช ต.หนองไผ่ อ.เมืองอุดรธานี จ.อุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจติดตามสภาพพื้นที่ก่อสร้างเหมืองใต้ดินและจุดเจาะอุโมงค์ นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุปดังนี้
นายกฯ รับฟังแผนการดําเนินงานของเหมืองแร่ และรับชมสภาพพื้นที่ก่อสร้างเหมืองใต้ดินและจุดเจาะอุโมงค์ โดยได้มีการพิจารณาในประเด็นมาตรการป้องกันผลกระทบทางสิ่งแวดล้อมที่เกี่ยวข้องกับการพัฒนาโครงการและแผนการฟื้นฟูเหมืองแร่โพแทชหลังสิ้นสุดการทําเหมือง โดยนายกฯ ได้สอบถามถึงแหล่งเงินทุนที่จะนํามาบริหารจัดการในโครงการ รวมถึงความปลอดภัยของโครงการว่าเมื่อเริ่มดําเนินการจะส่งผลกระทบหรือผลเสียอะไรต่อพื้นที่ชุมชนหรือไม่ ทั้งนี้ นายกฯ กําชับให้ตัวโครงการ หน่วยงานที่เกี่ยวข้องติดตามดูแลการดําเนินการต่าง ๆ ให้เป็นไปตามขั้นตอนที่โครงการได้ชี้แจงไว้
นายกฯ ยังได้พบปะกลุ่มประชาชนผู้คัดค้านเหมืองโพแทช รับฟังถึงความกังวลใจจากการก่อสร้างเหมืองโพแทช รวมถึงข้อเสนอแนะให้กลับไปทบทวนตัวโครงการอีกครั้ง ให้ศึกษาจากเหมืองด่านขุนทดก่อน ทั้งนี้ นายกฯ รับหนังสือพร้อมกล่าวว่า รับเรื่องไว้พิจารณา ขอกลับไปพูดคุยกับหน่วยงานที่เกี่ยวข้องก่อน ยืนยันรัฐบาลรับฟังเสียงของประชาชนทุกคน จากนั้นนายกรัฐมนตรีได้แวะถ่ายภาพร่วมกับกลุ่มลูกเสือ ณ ร้านสามข้าวแฟคตอรี่ ก่อนเดินทางต่อไปยังท่าอากาศยานทหารกองบิน 23 อ.เมืองอุดรธานี เพื่อเดินทางกลับกรุงเทพมหานคร
รัฐบาลไทย-ข่าวทำเนียบรัฐบาล-​รมว.กห. กล่าวขอบคุณ ปล.กห., ผบ.เหล่าทัพและกำลังพลที่ได้ปฏิบัติภารกิจและสนับสนุนกิจกรรมสำคัญต่าง ๆ ในห้วงที่ผ่านมา ในการประชุมสภากลาโหม ครั้งที่ ๒/๒๕๖๗ วันพฤหัสบดีที่ ๑๕ ก.พ.๖๗, ๑๐
วันจันทร์ที่ 19 กุมภาพันธ์ 2567
​รมว.กห. กล่าวขอบคุณ ปล.กห., ผบ.เหล่าทัพและกําลังพลที่ได้ปฏิบัติภารกิจและสนับสนุนกิจกรรมสําคัญต่าง ๆ ในห้วงที่ผ่านมา ในการประชุมสภากลาโหม ครั้งที่ ๒/๒๕๖๗ วันพฤหัสบดีที่ ๑๕ ก.พ.๖๗, ๑๐
รมว.กห. ขอบคุณปลัดกระทรวงกลาโหม ผู้บัญชาการทหารสูงสุด ผู้บัญชาการเหล่าทัพและกําลังพลทุกนาย ที่ได้ปฏิบัติภารกิจและสนับสนุนกิจกรรมที่สําคัญต่าง ๆ ในห้วงที่ผ่านมาได้แก่
1) กิจกรรมเนื่องในวันกองทัพไทย (๑๘ ม.ค. ๖๖)
2) การต้อนรับคณะกรรมาธิการการทหารสภาผู้แทนราษฎร ( ๒ ก.พ. ๖๗ ณ สป. ศรีสมาน)
3) การจัดกิจกรรมเนื่องในวันทหารผ่านศึกประจําปี ๒๕๖๗ (๓ ก.พ. ๖๖)
4) การหารือแลกเปลี่ยนในการส่งเสริมอุตสาหกรรมฮาลาลในพื้นที่จังหวัดชายแดนภาคใต้
และพัฒนาอุตสาหกรรมป้องกันประเทศร่วมกับกระทรวงอุตสาหกรรม (๕ ก.พ. ๖๗)
5) การให้ความช่วยเหลือประชาชนและการสนับสนุนรัฐบาลในการแก้ไขปัญหาต่างๆ
• เรื่อง คําของบประมาณรายจ่ายประจําปีงบประมาณ พ.ศ. ๒๕๖๘
ให้หน่วยขึ้นตรงกระทรวงกลาโหม และเหล่าทัพ ดําเนินการจัดทําคําของบประมาณรายจ่ายประจําปีงบประมาณ พุทธศักราช ๒๕๖๘ ให้เป็นไปด้วยความเรียบร้อยตามปฏิทินงบประมาณที่สํานักงบประมาณกําหนด โดยพิจารณาคัดเลือกแผนงาน/โครงการ ที่มีความสําคัญ จําเป็นและเร่งด่วนเป็นลําดับแรก ทั้งนี้ ในการดําเนินการจัดซื้อจัดจ้างจะต้องเป็นไปตามกฎหมายและระเบียบที่เกี่ยวข้องอย่างเคร่งครัด มีความโปร่งใส และสามารถตรวจสอบได้ในทุกขั้นตอน
• เรื่อง การเตรียมรับมือภัยแล้ง ปี ๒๕๖๗
ให้ศูนย์บรรเทาสาธารณภัยกระทรวงกลาโหม ศูนย์บรรเทาสาธารณภัยกองบัญชาการกองทัพไทย และเหล่าทัพ ดํารงความต่อเนื่องการติดตามข้อมูลสภาพอากาศ ข้อมูลปริมาณน้ําฝน และข้อมูลปริมาณน้ําตามแหล่งน้ําต่าง ๆ โดยจัดเตรียมกําลังพล และเครื่องจักรกลสาธารณภัย ให้พร้อมสําหรับการรับมือกับภัยแล้งที่จะเกิดขึ้นในอนาคต รวมทั้งประสานการปฏิบัติ ร่วมกับหน่วยงานฝ่ายพลเรือนและองค์กรปกครองส่วนท้องถิ่น ในการจัดเตรียมรถบรรทุกน้ําสําหรับให้บริการน้ําจืดกับประชาชนที่ประสบปัญหาความเดือดร้อนจากภัยแล้ง กรณีได้รับการร้องขอความช่วยเหลือ ตลอดจนจัดเตรียมแหล่งน้ําสํารองเพื่อแก้ไขปัญหาการขาดแคลนน้ําในระยะยาว ต่อไป
• เรื่อง การเฝ้าระวังและสกัดกั้นการกระทําผิดกฎหมายตามแนวชายแดน ให้หน่วยขึ้นตรงกระทรวงกลาโหม และเหล่าทัพ เฝ้าระวังและสกัดกั้นการกระทําผิดกฎหมาย ที่ส่งผลกระทบต่อความมั่นคงตามแนวชายแดนทั้งทางบกและทางทะเล อาทิ การลักลอบค้ายาเสพติด อาวุธสงคราม และสิ่งผิดกฎหมายการลักลอบหลบหนีเข้าเมืองและการค้ามนุษย์ การทําลายทรัพยากรธรรมชาติและสิ่งแวดล้อม รวมทั้งปัญหาอาชญากรรมข้ามชาติและการก่อการร้าย โดยบูรณาการและประสานการปฏิบัติร่วมกับหน่วยงานด้านความมั่นคงที่เกี่ยวข้อง รวมถึงประเทศเพื่อนบ้าน ในการป้องกันและแก้ไขปัญหาดังกล่าว ตลอดจนบังคับใช้กฎหมายต่อกลุ่มผู้จ้างวาน ผู้กระทําผิด และผู้ร่วมขบวนการอย่างต่อเนื่องและจริงจัง อันจะช่วยให้การบริหารจัดการชายแดนเกิดผลสัมฤทธิ์ในทางปฏิบัติอย่างเป็นรูปธรรมตามนโยบายของรัฐบาล ต่อไป
ที่มา เพจกองทัพบก
รัฐบาลไทย-ข่าวทำเนียบรัฐบาล-“วราวุธ” ชี้ ไทยกำลังประสบภัยวิกฤตประชากร หลัง เข้าสู่สภาวะสังคมผู้สูงอายุสมบูรณ์แบบแล้ว ชวนร่วมถกทางออก 7 มี.ค. นี้ ก่อนชง ครม.-เสนอรายงานต่อ UN
วันจันทร์ที่ 19 กุมภาพันธ์ 2567
“วราวุธ” ชี้ ไทยกําลังประสบภัยวิกฤตประชากร หลัง เข้าสู่สภาวะสังคมผู้สูงอายุสมบูรณ์แบบแล้ว ชวนร่วมถกทางออก 7 มี.ค. นี้ ก่อนชง ครม.-เสนอรายงานต่อ UN
“วราวุธ” ชี้ ไทยกําลังประสบภัยวิกฤตประชากร หลัง เข้าสู่สภาวะสังคมผู้สูงอายุสมบูรณ์แบบแล้ว ชวนร่วมถกทางออก 7 มี.ค. นี้ ก่อนชง ครม.-เสนอรายงานต่อ UN
วันที่ 18 กุมภาพันธ์ 2567 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงการเตรียมการจัดโครงการประชุมเชิงปฏิบัติการ “พัฒนาความมั่นคงครอบครัวไทย ผ่านพ้นภัยวิกฤตประชากร” ในวันที่ 7 มีนาคม 2567 ว่า เป็นที่ทราบกันดีว่า ปัจจุบันประเทศไทยเข้าสู่สภาวะสังคมผู้สูงอายุสมบูรณ์แบบเป็นที่เรียบร้อยแล้ว ซึ่งปัญหาโครงสร้างประชากร กําลังเป็นปัญหาที่จะทําให้ประเทศไทยต้องเผชิญกับวิกฤตนี้ในอนาคตอันใกล้ เมื่อปี 2566 มีปริมาณผู้สูงอายุมากกว่า 60 ปี กว่า 13 ล้านคน ในขณะที่มีเด็กแรกเกิดไม่ถึง 5 แสนคน โดยช่วง 2 ปีที่ผ่านมา (2565 - 2566) ประชากรของประเทศไทยลดลงไปถึง 35,000 คน ถ้าหากว่าเป็นเช่นนี้ต่อไปเรื่อยๆ คาดว่าประชากรของประเทศไทยที่มีอยู่ 66 ล้านคน นั้น อีกไม่เกิน 50 ปี จะลงไปเหลือประมาณ 30 ล้านคน
นายวราวุธ กล่าวต่อไปว่า กระทรวง พม. จึงได้จัดโครงการประชุมในนรูปแบบเวิร์คช็อปสําหรับการสัมมนาเกี่ยวกับการพัฒนาความมั่นคงของครอบครัวไทย เพื่อให้พ้นภัยวิกฤตประชากร ซึ่งกําหนดจัดขึ้นในวันพฤหัสบดีที่ 7 มีนาคม 2567 ณ ห้องเพลนารีฮอลล์ 1 (Plenary Hall 1) ศูนย์การประชุมแห่งชาติสิริกิติ์ กรุงเทพฯ และที่สําคัญ งานนี้ จะมีผู้แทนจากทุกๆ วงการ ทั้งจากภาครัฐ ภาคเอกชน NGOs และหน่วยงานอื่นๆที่ต้องเผชิญกับปัญหานี้มาร่วมแลกเปลี่ยนและหาแนวทางวิธีการที่จะเพิ่มจํานวนประชากร ซึ่งไม่ใช่เรื่องง่ายเพียงแค่ให้คน 2 คนมาอยู่ด้วยกัน แต่ต้องสร้างสังคมที่มีความสุข ต้องสร้างหนทาง สร้างความอบอุ่น สร้างความมั่นคงให้กับคนรุ่นใหม่ จนกระทั่งทําให้เขารู้สึกว่าอยากจะมีครอบครัว อยากจะมีคนสืบสกุล และมีเด็กเกิดใหม่เพิ่มมากขึ้น
นายวราวุธ กล่าวเพิ่มเติมว่า จากรายงาน กระทรวง พม. ได้เริ่มต้นหารือตั้งแต่วันที่ 12 มกราคม 2567 ได้เริ่มมีการพูดคุย และมีการเชิญสถาบันวิจัยเพื่อการพัฒนาประเทศไทย (TDRI) และธนาคารโลก (World bank) มาพูดคุยหารือกันก่อนที่วันที่ 7 มีนาคมที่จะถึงนี้ เราจะร่วมกันเวิร์คช็อป จะมีการหารือกันในหลายๆ กลุ่ม และเมื่อได้ผลการพูดคุยกันแล้วจะมีนําเสนอต่อที่ประชุมคณะรัฐมนตรีภายในต้นเดือนเมษายนที่จะถึงนี้ และในปลายเดือนเมษายนนี้ กระทรวง พม. จะนําข้อมูลทั้งหมดที่ได้ ไปนําเสนอต่อที่ประชุมสหประชาชาติ เพื่อให้คนทั้งโลกได้รับรู้ว่าวันนี้ ประเทศไทยของเรานั้นกําลังดําเนินการแก้ไขปัญหาเกี่ยวกับเรื่องโครงสร้างประชากรที่ทุกๆ ประเทศในโลกกําลังเผชิญอยู่ในขณะนี้กันได้อย่างไร ดังนั้น วันที่ 7 มีนาคมนี้ ขอเชิญชวนทุกๆ คน ทุกๆ หน่วยงานเกี่ยวข้องกับปัญหาโครงสร้างประชากร มาร่วมกันแสดงความคิดเห็น แลกเปลี่ยนความรู้กันได้ที่ห้องเพลนารีฮอลล์ 1 (Plenary Hall 1) ศูนย์การประชุมแห่งชาติสิริกิติ์ กรุงเทพฯ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม #โครงสร้างประชากร
รัฐบาลไทย-ข่าวทำเนียบรัฐบาล-​“รองนายกฯสมศักดิ์” แจ้งข่าวดีกลุ่มผู้ชุมนุมคัดค้านขยายเวลาขายเหล้า - เบียร์ ยืนยัน ไม่มีมติขยายเวลาขายเครื่องดื่มแอลกอฮอล์ หลังข้อมูลยังไม่ครบถ้วน สั่งศึกษาข้อมูลก่อน
วันจันทร์ที่ 19 กุมภาพันธ์ 2567
19/02/2567
​“รองนายกฯสมศักดิ์” แจ้งข่าวดีกลุ่มผู้ชุมนุมคัดค้านขยายเวลาขายเหล้า - เบียร์ ยืนยัน ไม่มีมติขยายเวลาขายเครื่องดื่มแอลกอฮอล์ หลังข้อมูลยังไม่ครบถ้วน สั่งศึกษาข้อมูลก่อน
​“รองนายกฯสมศักดิ์” แจ้งข่าวดีกลุ่มผู้ชุมนุมคัดค้านขยายเวลาขายเหล้า - เบียร์ ยืนยัน ไม่มีมติขยายเวลาขายเครื่องดื่มแอลกอฮอล์ หลังข้อมูลยังไม่ครบถ้วน สั่งศึกษาข้อมูลก่อน
วันที่ 19 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการนโยบายเครื่องดื่มแอลกอฮอล์แห่งชาติ โดยมี นพ.ชลน่าน ศรีแก้ว รัฐมนตรีว่าการกระทรวงสาธารณสุข นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี นายสุรชาติ เทียนทอง เลขานุการรัฐมนตรีว่าการกระทรวงสาธารณสุข และคณะกรรมการ เข้าร่วม ที่สํานักงานปลัดกระทรวงสาธารณสุข
โดยก่อนการประชุม นายสมศักดิ์ ได้เดินทางไปรับหนังสือจากกลุ่มภาคีป้องกันและลดผลกระทบจากเครื่องดื่มแอลกอฮอล์ ที่เดินทางมาชุมนุมคัดค้านการขยายระยะเวลาขายเครื่องดื่มแอลกอฮอล์ กว่า 500 คน พร้อมกล่าวกับผู้ชุมนุมว่า ขอขอบคุณที่เดินทางมาชุมนุมกันในวันนี้ ซึ่งถือว่า เป็นภาคีเครือข่ายที่แข็งแรงมาก โดยตนในฐานะประธานกรรมการนโยบายเครื่องดื่มแอลกอฮอล์แห่งชาติ ขอยืนยันว่า เรื่องที่ทุกท่านห่วงใย ขอให้สบายใจได้ เพราะตนได้ดูเอกสารในการพิจารณาแล้ว ซึ่งพบว่า ข้อมูลยังไม่ครบถ้วนที่จะสามารถชี้ซ้าย - ขวา ได้ จึงขอย้ําว่า ยังไม่มีมติขยายเวลาการขายเครื่องดื่มแอลกอฮอล์อย่างแน่นอน เพราะต้องมีการศึกษาข้อมูลให้ครบถ้วนก่อน
ขณะที่ตัวแทนผู้ชุมนุม ได้สะท้อนว่า กลุ่มผู้ชุมนุมไม่เห็นด้วย ที่จะมีการขยายระยะเวลาการขายเครื่องดื่มแอลกอฮอล์ จึงขอเสนอผ่านประธานคณะกรรมการ ให้พิจารณาอย่างรอบคอบ เพราะจังหวัดนําร่อง ที่ขยายเวลา ก็เกิดผลกระทบไปแล้ว จึงขอให้ที่ประชุมมีมติไม่ขยายเวลาการขายเครื่องดื่มแอลกอฮอล์
ผู้สื่อข่าวรายงานว่า ภายหลังนายสมศักดิ์ ได้ยืนยันกับผู้ชุมนุมว่า จะไม่มีมติขยายเวลาขายเครื่องดื่มแอลกอฮอล์ ทางกลุ่มผู้ชุมนุม ก็ได้ต่างแสดงความยินดี พร้อมมอบดอกกุหลาบเป็นการขอบคุณให้กับนายสมศักดิ์ ด้วย
รัฐบาลไทย-ข่าวทำเนียบรัฐบาล-ผู้ตรวจฯ ศุภกิจ พร้อมทีม MIND สุรินทร์ ตรวจเยี่ยมสถานประกอบการผ้าไหม ในพื้นที่
วันจันทร์ที่ 19 กุมภาพันธ์ 2567
19/02/2567
ผู้ตรวจฯ ศุภกิจ พร้อมทีม MIND สุรินทร์ ตรวจเยี่ยมสถานประกอบการผ้าไหม ในพื้นที่
ผู้ตรวจฯ ศุภกิจ พร้อมทีม MIND สุรินทร์ ตรวจเยี่ยมสถานประกอบการผ้าไหม ในพื้นที่
วันพฤหัสบดีที่ 15 กุมภาพันธ์ 2567 เวลา 10.30 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายอภิรักษ์ อ่ําสุริยะ อุตสาหกรรมจังหวัดสุรินทร์พร้อมคณะ ลงพื้นที่เข้าเยี่ยมชม บ้านไหมทองสะเร็น ศูนย์การเรียนรู้วิถีชุมชนฅนกับไหม หมู่ที่ 8 บ้านกระทม ต.นาบัว อ.เมืองสุรินทร์ จ.สุรินทร์ เพื่อติดตามผลการดําเนินงาน โดยมีคุณอาทร แสงโสมวงษ์ กรรมการผู้จัดการ บริษัท ประชารักสามัคคีสุรินทร์ (วิสาหกิจเพื่อสังคม) จํากัด ให้การต้อนรับและนําชมกรรมวิธีผลิตผ้าไหมโบราณและการย้อมสีธรรมชาติ นําเส้นไหมมาแปรรูปเป็นผลิตภัณฑ์ เช่น เสื้อผ้ายีนส์ไหม มงคล ประเจียดจากเส้นไหม พร้อมชมนวัตกรรมการผลิตกี่ทอผ้าไหมแบบพกพา และหารือเกี่ยวกับการส่งเสริมการผลิตเส้นไหมโดยใช้แนวทางเกษตรอุตสาหกรรมผลิตเส้นไหมโดยใช้วัตถุดิบในพื้นที่ เป็นการกระจายรายได้สู่ชุมชนมุ่งสู่การพัฒนาที่ยั่งยืน ทั้งนี้ได้มอบหมายให้สํานักงานอุตสาหกรรมจังหวัดสุรินทร์ ติตามความคืบหน้าพร้อมให้คําปรึกษาแนะนําการพัฒนากี่ท่อผ้าแบบพกพาที่สถานประกอบการได้พัฒนาขึ้น
เวลา 14.00 น. ผู้ตรวจราชการฯ และคณะลงพื้นที่เข้าเยี่ยมชมสถานประกอบการ ที่มีผลิตภัณฑ์ได้รับการรับรองมาตรฐานผลิตภัณฑ์ชุมชน (มผช.) “บุญมีไหมไทย” ณ บ้านห้วยเจริญ ต.แตล อ.ศีขรภูมิ จ.สุรินทร์ โดยมีคุณราเมศ สมเรศ ประธานกลุ่มทอผ้าไหมให้การต้อนรับ ปัจจุบันกลุ่มทอผ้าไหมมีกิจกรรมต่างๆที่ดําเนินการภายในกลุ่ม ได้แก่ การเตรียมไหมเครือ(ไหมเส้นยืน) การเก็บตะกอ การกรอควบเส้นไหม การทอด้วยเครื่องมือที่พัฒนาขึ้นเอง และใช้เทคโนโลยีดิจิทัลในการเพิ่มประสิทธิภาพในการทํางาน ช่วยลดต้นทุนในการผลิตและเพิ่มขีดความสามารถในการแข่งขันและสร้างอาชีพสร้างรายได้ให้คนในชุมชนกว่า 50 ราย คิดเป็นมูลค่าทางเศรษฐกิจมากว่า 6.278 ล้านบาทต่อปี ทั้งนี้ ผู้ตรวจราชการฯ ได้มอบนโยบายและแนวทางการผลิตให้ทันต่อความต้องการของลูกค้า ทั้งตลาดออนไลน์และออฟไลน์ และได้มอบหมายให้สํานักงานอุตสาหกรรมจังหวัดสุรินทร์เข้าให้คําปรึกษาแนะนําเรื่องการพัฒนาเครื่องมือที่ใช้ในกระบวนการผลิต และการลดการใช้พลังงานไฟฟ้าต่อไป
รัฐบาลไทย-ข่าวทำเนียบรัฐบาล-กรมศุลกากรจับกุมชายชาวมองโกเลียพยายามลักลอบนำสัตว์บัญชี CITES ออกนอกราชอาณาจักร ณ ท่าอากาศยานสุวรรณภูมิ
วันจันทร์ที่ 19 กุมภาพันธ์ 2567
19/02/2567
กรมศุลกากรจับกุมชายชาวมองโกเลียพยายามลักลอบนําสัตว์บัญชี CITES ออกนอกราชอาณาจักร ณ ท่าอากาศยานสุวรรณภูมิ
เมื่อวันที่ 17 ก.พ.2567 กรมศุลกากรบูรณาการร่วมกับกรมอุทยานแห่งชาติ สัตว์ป่าและพันธุ์พืช กรมประมง และ บมจ.ท่าอากาศยานไทย จับกุมผู้โดยสารชาวมองโกเลียพยายามลักลอบนําสัตว์มีชีวิตออกไปนอกราชอาณาจักร เดินทางจากท่าอากาศยานสุวรรณภูมิ ปลายทางประเทศมองโกเลีย
วันนี้ (19 กุมภาพันธ์ 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายให้กรมศุลกากรเข้มงวดในการป้องกันและปราบปรามการกระทําความผิดเกี่ยวกับการลักลอบหลีกเลี่ยงนําเข้า – ส่งออกซึ่งของที่มีภาระค่าภาษี ของผิดกฎหมาย ของต้องห้าม ต้องกํากัด นายธีรัชย์ อัตนวานิช อธิบดีกรมศุลกากร ได้สั่งการให้เจ้าหน้าที่ศุลกากรเพิ่มความเข้มงวดในการตรวจสอบของติดตัวผู้โดยสารทั้งการนําเข้ามาในและการนําออกไปนอกราชอาณาจักร
โดยเมื่อวันที่ 17 กุมภาพันธ์ 2567 กรมศุลกากร โดยสํานักงานศุลกากรตรวจของผู้โดยสารท่าอากาศยานสุวรรณภูมิ ส่วนควบคุมทางศุลกากร ฝ่ายสืบสวนและปราบปราม ได้บูรณาการร่วมกับกรมอุทยานแห่งชาติ สัตว์ป่าและพันธุ์พืช กรมประมง และบริษัท ท่าอากาศยานไทย จํากัด (มหาชน) จับกุมผู้โดยสารชาวมองโกเลียพยายามลักลอบนําสัตว์มีชีวิตออกไปนอกราชอาณาจักร เดินทางจากท่าอากาศยานสุวรรณภูมิ ปลายทางกรุงอูลานบาตอร์ ประเทศมองโกเลีย โดยพบ สัตว์ที่อยู่ภายใต้การควบคุมตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) ชนิดพันธุ์ในบัญชีหมายเลข 1 ได้แก่ มังกรโคโมโด จํานวน 2 ตัว เต่าดาวอินเดีย จํานวน 6 ตัว ชนิดพันธุ์ในบัญชีหมายเลข 2 ได้แก่ อิกัวน่า จํานวน 8 ตัว งูหลาม จํานวน 5 ตัว งูเหลือม จํานวน 1 ตัว นอกจากนี้ยังพบสัตว์มีชีวิตประเภทปลา ได้แก่ ปลาหางนกยูง จํานวน 22 ตัว ปลากัด จํานวน 2 ตัว รวมทั้งสิ้น จํานวน 46 ตัว โดยของกลางทั้งหมดบรรจุอยู่ในกระเป๋าเดินทางที่ผู้โดยสารจะโหลดใต้ท้องเครื่อง
โฆษกกรมศุลกากร กล่าวต่อว่า การกระทําดังกล่าวเป็นความผิดฐานพยายามส่งออกไปนอกราชอาณาจักรซึ่งของที่ยังมิได้ผ่านพิธีการศุลกากร ตามมาตรา 242 ประกอบมาตรา 166 และ 252 แห่งพระราชบัญญัติศุลกากร พ.ศ.2560 ประกอบกับสัตว์ดังกล่าวบางรายการอยู่ภายใต้การควบคุมตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) ชนิดพันธุ์ในบัญชีหมายเลข 1 และบัญชีหมายเลข 2 ภายใต้พระราชบัญญัติสงวนและคุ้มครองสัตว์ป่า พ.ศ. 2562 มาตรา 23 วรรคแรก และมาตรา 112 และเป็นความผิดตามมาตรา 31 แห่งพระราชบัญญัติโรคระบาดสัตว์ พ.ศ. 2558 และมาตรา 92 วรรค 2 แห่งพระราชกําหนดการประมง พ.ศ. 2558
รัฐบาลไทย-ข่าวทำเนียบรัฐบาล-กรมธนารักษ์แก้ไขปัญหาการบุกรุกที่ราชพัสดุ โดยการรับรองสิทธิด้วยการจัดให้เช่าที่ราชพัสดุภายใต้โครงการ “ธนารักษ์เอื้อราษฎร์”
วันจันทร์ที่ 19 กุมภาพันธ์ 2567
19/02/2567
กรมธนารักษ์แก้ไขปัญหาการบุกรุกที่ราชพัสดุ โดยการรับรองสิทธิด้วยการจัดให้เช่าที่ราชพัสดุภายใต้โครงการ “ธนารักษ์เอื้อราษฎร์”
กรมธนารักษ์ดําเนินตามนโยบายเร่งด่วนรัฐบาลแก้ไขปัญหาลดความเหลื่อมล้ําของประชาชนในสังคม เพิ่มคุณภาพชีวิตด้านที่อยู่อาศัยและที่ทํากิน ดําเนินการแก้ไขปัญหาการบุกรุกที่ราชพัสดุ โดยการรับรองสิทธิด้วยการจัดให้เช่าที่ราชพัสดุภายใต้โครงการ “ธนารักษ์เอื้อราษฎร์”
วันนี้ (19 กุมภาพันธ์ 2567) ณ จังหวัดอุดรธานี นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง เปิดเผยว่า กระทรวงการคลังโดยกรมธนารักษ์ ได้ดําเนินการแก้ไขปัญหาการบุกรุกที่ราชพัสดุ โดยการรับรองสิทธิด้วยการจัดให้เช่าที่ราชพัสดุภายใต้โครงการ “ธนารักษ์เอื้อราษฎร์” โดยดําเนินการแก้ไขปัญหาการบุกรุกที่ราชพัสดุในกรณีที่ผู้ครอบครองไม่โต้แย้งกรรมสิทธิ์และครอบครองทําประโยชน์อยู่ก่อนวันที่ 4 ตุลาคม 2546 และในปี 2567 กรมธนารักษ์ได้ร่วมกับกองทัพบก เพื่อขับเคลื่อนนโยบายของนายกรัฐมนตรีและรัฐมนตรีว่าการกระทรวงการคลังในการบริหารจัดการที่ราชพัสดุในความครอบครองดูแลใช้ประโยชน์ของกองทัพบกให้เกิดประโยชน์สูงสุด มุ่งเน้นให้การแก้ไขปัญหาเรื่องที่อยู่อาศัยและที่ทํากิน ลดความเหลื่อมล้ําของสังคมและเพิ่มคุณภาพชีวิตที่ดีให้กับประชาชน โดยได้คัดเลือกที่ดินราชพัสดุแปลงหมายเลขทะเบียนที่ อด. 1816 ตําบลหมากหญ้า อําเภอหนองวัวซอ จังหวัดอุดรธานี ซึ่งใช้ประโยชน์ในราชการของกองทัพบก (มณฑลทหารบกที่ 24 สนามฝึกยิงปืนใหญ่) เป็นแปลงเป้าหมายในการดําเนินการและพร้อมที่จะนําไปปรับใช้เป็นต้นแบบการดําเนินการในที่ดินราชพัสดุแปลงอื่นต่อไป
รัฐมนตรีช่วยว่าการกระทรวงการคลัง กล่าวต่อว่า พิธีมอบสัญญาเช่าที่ราชพัสดุตามโครงการ “ธนารักษ์เอื้อราษฎร์” ประจําปีงบประมาณ พ.ศ. 2567 ภายใต้โครงการนําร่อง “หนองวัวซอโมเดล” ตามนโยบายเร่งด่วนของรัฐบาล ณ ที่ว่าการอําเภอหนองวัวซอ จังหวัดอุดรธานี ในครั้งนี้ได้รับเกียรติจากนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานในพิธีมอบสัญญาเช่าที่ราชพัสดุดังกล่าว
ทั้งนี้ นายจําเริญ โพธิยอด อธิบดีกรมธนารักษ์ กล่าวเพิ่มเติมต่ออีกว่า ยังมีที่ราชพัสดุที่อยู่ในความครอบครองของกระทรวงกลาโหมที่อยู่ระหว่างการดําเนินการตามนโยบายรัฐบาล ประกอบด้วย จังหวัดกาญจนบุรี จังหวัดสมุทรปราการ และจังหวัดนครพนม โดยเมื่อรัฐรับรองสิทธิการใช้ที่ราชพัสดุนั้นให้แก่ประชาชนแล้ว จะก่อให้เกิดประโยชน์ต่อประชาชนและสังคม ซึ่งประชาชนสามารถใช้ประโยชน์เพื่อการอยู่อาศัยและสร้างรายได้ในที่ดินของรัฐได้อย่างถูกต้องตามกฎหมายจะเป็นส่วนช่วยให้ประชาชนมีคุณภาพชีวิตดีขึ้นทั้งด้านระบบสาธารณูปโภคและระบบสาธารณูปการ ลดความเหลื่อมล้ําทางสังคม สร้างรายได้ สร้างโอกาสทางเศรษฐกิจและการสร้างความเข้มแข็งด้านสังคมประเทศโดยผ่านกลไกการรับรองสิทธิด้วยการจัดให้เช่าที่ราชพัสดุภายใต้โครงการ “ธนารักษ์เอื้อราษฎร์”
รัฐบาลไทย-ข่าวทำเนียบรัฐบาล-​โฆษกเชื่อมั่น ความมุ่งมั่นตั้งใจของ นายกฯ มุ่งนำไทยเป็นผู้นำของภูมิภาค ใช้ศักยภาพอุตสาหกรรม 8 ด้าน นำไทยเป็นที่ 1 ในภูมิภาคใน 10 ปีข้างหน้า
วันอาทิตย์ที่ 25 กุมภาพันธ์ 2567
25/02/2567
​โฆษกเชื่อมั่น ความมุ่งมั่นตั้งใจของ นายกฯ มุ่งนําไทยเป็นผู้นําของภูมิภาค ใช้ศักยภาพอุตสาหกรรม 8 ด้าน นําไทยเป็นที่ 1 ในภูมิภาคใน 10 ปีข้างหน้า
​โฆษกเชื่อมั่น ความมุ่งมั่นตั้งใจของ นายกฯ มุ่งนําไทยเป็นผู้นําของภูมิภาค ใช้ศักยภาพอุตสาหกรรม 8 ด้าน นําไทยเป็นที่ 1 ในภูมิภาคใน 10 ปีข้างหน้า
วันนี้ (25 กุมภาพันธ์ 2567 ) นายชัย วัชรงค์ โฆษกประจําสํานักนายกรัฐมนตรี เปิดเผยว่าตนเองเชื่อมั่นในนายกรัฐมนตรี และทราบว่าเป็นคนตั้งใจ เอาจริงเอาจัง และเชื่อว่านายเศรษฐา นายกรัฐมนตรีและรัฐมนตรีว่าการกระทรวงการคลัง จะมุ่งมั่น ผลักดันตามความตั้งใจให้ประเทศไทยเป็นที่ 1 ในภูมิภาคตามเป้าหมาย
โฆษกประจําสํานักนายกรัฐมนตรีกล่าวว่า ตลอดเวลาที่ติดตามการทํางานของรัฐบาล เห็นความสําเร็จเป็นรูปธรรมในหลายหลายส่วน อาทิ ตัวเลขนักท่องเที่ยวที่มากขึ้น ราคาผลผลิตที่สูงขึ้น เข้มงวดกีดกันสินค้าเถื่อน ตัวเลขการค้าขายบริเวณชายแดน และตัวเลขการค้าขายผ่านความตกลง FTA ซึ่งมีความตกลงร่วมกันมากขึ้น ตัวเลขความต้องการลงทุนในไทย ซึ่งเป็นความสําเร็จในแต่ละภาคส่วน และเมื่อเวลาผ่านไปผ่านไปความสําเร็จเหล่านี้จะประกอบกันเป็นภาพรวมให้เห็นอย่างเป็นรูปธรรมชัดเจน และเชื่อมั่นว่าจะส่งผลถึงเป้าหมายสําคัญ ลดความเหลื่อมล้ําในประเทศพี่น้องคนไทยมีวิถีชีิวิตที่ดีขึ้น
ทั้งนี้ นายกรัฐมนตรีระบุว่า 3 องค์ประกอบที่จะช่วยขับเคลื่อนประเทศไทย ได้แก่ 1. รัฐบาลที่มุ่งมั่นและทุ่มเท 2. เศรษฐกิจที่พร้อมเติบโต 3. ประชาชนที่ร่วมใจกันเดินหน้า ซึ่งรัฐบาลได้กําหนดเป็นแนวทางการทํางานในแต่ละด้านเพื่อให้บรรลุตามวิสัยทัศน์การพัฒนาศักยภาพอุตสาหกรรมทั้ง 8 ด้าน ลงไปด้วย อาทิ
เพื่อทําให้ไทยเป็น Tourism Hub หรือศูนย์กลางการท่องเที่ยวของภูมิภาค รัฐบาลจะทําให้ประเทศไทยเป็น HomeStay ของคนทั่วโลก ยกระดับเมืองหลักเมืองรองโดยสนับสนุนหรือใช้ซอฟพาวเวอร์ในการผลักดันรวมไปถึงการผลักดันวันวีซ่าฟรีสร้าง Soft power ร่วมผลักดัน รวมทั้งผลักดัน One Visa Free สร้างสถานที่ท่องเที่ยวใหม่ และปลดล็อคกฎระเบียบ
ทั้งนี้ นายกรัฐมนตรีระบุว่า การพัฒนาอุตสาหกรรมทั้งแปดด้านจะสําเร็จได้ผ่านรากฐานความสําเร็จด้าน 1. การพัฒนายกระดับความสามารถของประชาชน และ 2. พัฒนาพื้นฐานทางสังคม ได้แก่ E-government Soft power ศักดิ์ศรีและความเท่าเทียม ความปลอดภัยและความมั่นคง การศึกษา และความมั่นคงทางพลังงาน จึง เห็นได้อย่างชัดเจนครับว่าวิสัยทัศน์ที่ได้ประกาศไปมีแนวทางการทํางานรองรับอย่างครบถ้วนกระบวนความ
“ผมเชื่อมั่นในการทํางานของนายกรัฐมนตรี ซึ่งเป็นผู้มีวิสัยทัศน์ ทันสมัย เท่าทันการเปลี่ยนแปลงของโลก เป็นผู้มุ่งมั่นสู่ความสําเร็จ จึงทําให้ สําหรับผมการประกาศวิสัยทัศน์ Thailand Vision “IGNITE THAILAND : จุดพลัง รวมใจ ไทยต้องเป็นหนึ่ง” ของนายกรัฐมนตรีนั้น นอกจากเป็นการแสดงวิสัยทัศน์และ ยังเปรียบเสมือนเป็นคําสัญญาให้ประชาชน ว่าท่านมีองค์ประกอบข้อ 1. รัฐบาลที่มุ่งมั่นทุ่มเท และมีข้อ 2. คือ เศรษฐกิจที่พร้อมเติบโตจากการทํางานอย่างหนักของรัฐบาลที่ผ่านมา ผมจึงขอเชิญชวนครับให้ทุกคนร่วมกันเป็นองค์ประกอบที่จะช่วยขับเคลื่อนประเทศไทยเป็นองค์ประกอบที่ 3. คือประชาชนที่ร่วมใจกันเดินหน้า ให้ประเทศไทยเป็นที่ 1 ในภูมิภาคร่วมกันครับ”
รัฐบาลไทย-ข่าวทำเนียบรัฐบาล-รมว.ธรรมนัส เปิด “งานวันสหกรณ์แห่งชาติ ประจำปี 2567”
วันจันทร์ที่ 26 กุมภาพันธ์ 2567
รมว.ธรรมนัส เปิด “งานวันสหกรณ์แห่งชาติ ประจําปี 2567”
รมว.ธรรมนัส เปิด “งานวันสหกรณ์แห่งชาติ ประจําปี 2567” มุ่งเดินหน้าพัฒนาสหกรณ์ให้เข้มแข็ง ยกระดับการสร้างเครือข่ายสหกรณ์ระหว่างประเทศ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานเปิดกิจกรรม “งานวันสหกรณ์แห่งชาติ” ประจําปี 2567 โดยมี ผู้บริหารกระทรวงเกษตรและสหกรณ์ คณะผู้บริหารสันนิบาตสหกรณ์แห่งประเทศไทย เจ้าหน้าที่ที่เกี่ยวข้อง และผู้แทนสหกรณ์ เข้าร่วม ณ ศูนย์การประชุมรัชนีแจ่มจรัส สันนิบาตสหกรณ์แห่งประเทศไทย
สําหรับงานวันสหกรณ์แห่งชาติ จัดขึ้นในวันที่ 26 กุมภาพันธ์ของทุกปี โดย สันนิบาตสหกรณ์ฯ เพื่อเป็นการน้อมรําลึกถึงพระกรุณาธิคุณของพระราชวรวงศ์เธอกรมหมื่นพิทยาลงกรณ์ “พระบิดาแห่งการสหกรณ์ไทย” และเป็นการแสดงถึงความรู้รักสามัคคีและความเป็นน้ําหนึ่งใจเดียวกันของขบวนการสหกรณ์ไทยและเป็นการเผยแพร่ระบบสหกรณ์ให้แพร่หลาย ซึ่งปัจจุบันกระทรวงเกษตรฯ โดย กรมส่งเสริมสหกรณ์ และกรมตรวจบัญชีสหกรณ์ ได้บูรณาการร่วมกับสันนิบาตสหกรณ์ฯ ในการส่งเสริมและพัฒนาองค์ความรู้ด้านเทคโนโลยี นวัตกรรม ในการบริหารจัดการระบบสหกรณ์ โดยยึดหลัก “ตลาดนํา นวัตกรรมเสริม เพิ่มรายได้” เพื่อการพัฒนาคุณภาพชีวิตสมาชิกสหกรณ์ การแก้ปัญหาหนี้สินของสมาชิกสหกรณ์ภาคการเกษตรและสหกรณ์ออมทรัพย์การจัดที่ดินทํากินให้แก่สมาชิกนิคมสหกรณ์ ตลอดจนการป้องกันไม่ให้เกิดการทุจริตในสหกรณ์ ในโอกาสนี้ รมว.ธรรมนัส ได้เปิดศูนย์ประสานงานความร่วมมือสหกรณ์ระหว่างประเทศ (CLT-Coop International Cooperation Center ) เพื่อยกระดับการสร้างเครือข่ายความร่วมมือสหกรณ์ไทยและสหกรณ์ต่างประเทศ อีกทั้งเป็นการประสานความร่วมมือในการจัดประชุมสัมมนาการศึกษาดูงานสหกรณ์และการแลกเปลี่ยนองค์ความรู้ระหว่างสหกรณ์ไทยกับสหกรณ์ต่างประเทศ อีกด้วย
ทั้งนี้ รมว.ธรรมนัส ได้ร่วมหารือกับสันนิบาตสหกรณ์แห่งประเทศมาเลเซีย หรือ ANGKASA สําหรับแนวทางความเป็นไปได้ในการส่งเสริมการค้าระหว่างสหกรณ์ไทยกับสหกรณ์ในภูมิภาคอาเซียน (C-2-C) เพื่อขยายโอกาสทางการค้าของสหกรณ์ทั่วประเทศที่มีจํานวนมากกว่า 6,300 แห่ง สมาชิก 11 ล้านครัวเรือน มีมูลค่าสินทรัพย์โดยรวมมากถึง 4 ล้านล้านบาท แบ่งประเภทสหกรณ์ออกเป็น 7 ประเภท คือ สหกรณ์การเกษตร สหกรณ์ประมง สหกรณ์นิคม สหกรณ์ร้านค้า สหกรณ์บริการ สหกรณ์ออมทรัพย์ และสหกรณ์เครดิตยูเนี่ยน ในอนาคตต่อไป
รัฐบาลไทย-ข่าวทำเนียบรัฐบาล-“ธรรมนัส - อนุชา” ผลักดันโครงการก่อสร้างประตูระบายน้ำปากคลองระบายชัยนาท - ป่าสัก เร่งกรมชลฯ เสนอโครงการฯ บรรจุในแผน ปี 68
วันจันทร์ที่ 26 กุมภาพันธ์ 2567
“ธรรมนัส - อนุชา” ผลักดันโครงการก่อสร้างประตูระบายน้ําปากคลองระบายชัยนาท - ป่าสัก เร่งกรมชลฯ เสนอโครงการฯ บรรจุในแผน ปี 68
“ธรรมนัส - อนุชา” ผลักดันโครงการก่อสร้างประตูระบายน้ําปากคลองระบายชัยนาท - ป่าสัก เร่งกรมชลฯ เสนอโครงการฯ บรรจุในแผน ปี 68
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ติดตามความก้าวหน้าโครงการก่อสร้างประตูระบายน้ําปากคลองระบายชัยนาท - ป่าสัก โดยมี นายสมบัติ อํานาคะ ที่ปรึกษารัฐมนตรีช่วยว่าการกระทรวงเกษตรและสหกรณ์ นายชูชาติ รักจิตร อธิบดีกรมชลประทาน ผู้บริหารกระทรวงเกษตรและสหกรณ์ หัวหน้าส่วนราชการ กลุ่มผู้ใช้น้ําจังหวัดชัยนาท เข้าร่วม ณ โครงการส่งน้ําและบํารุงรักษามโนรมย์ ตําบลวัดโคก อําเภอมโนรมย์ จังหวัดชัยนาท
รมว.เกษตรฯ กล่าวว่า ลุ่มน้ําเจ้าพระยาตอนล่างได้เกิดอุทกภัยขึ้นบ่อยครั้ง และมีความรุนแรงมากยิ่งขึ้น กระทรวงเกษตรและสหกรณ์ โดย กรมชลประทาน จึงได้จัดทําแผนบรรเทาอุทกภัยเจ้าพระยาตอนล่าง จํานวน 9 แผน โดยมีมติเห็นชอบจากคณะกรรมการทรัพยากรน้ําแห่งชาติ (กนช.) เมื่อวันที่ 3 พฤษภาคม 2560 ซึ่งโครงการคลองระบายน้ําหลากชัยนาท - ป่าสัก เป็น 1 ใน 9 แผนงาน เป็นงานปรับปรุงคลองชัยนาท - ป่าสัก โดยมีแผนงานก่อสร้าง 6 ปี (2568-2573) หากโครงการนี้แล้วเสร็จจะสามารถช่วยบรรเทาปัญหาอุทกภัยในลุ่มน้ําเจ้าพระยาในภาพรวมของทั้งลุ่มน้ําได้ โดยสามารถตัดยอดน้ําหลากที่ผ่านเขื่อนเจ้าพระยาได้สูงถึง 930 ลบ.ม./ วินาที
ในส่วนของความก้าวหน้าโครงการก่อสร้างประตูระบายน้ําปากคลองระบายชัยนาท - ป่าสัก ประกอบด้วยบานระบายจํานวน 4 ช่อง สามารถระบายน้ําสูงสุดได้ 930 ลบ.ม./วินาที สามารถรับนํ้าเข้าคลองชัยนาท-ป่าสักในช่วงฤดูแล้ง เนื่องจากธรณีประตูมีระดับต่ํากว่าประตูระบายน้ํามโนรมย์ ช่วยบรรเทาปัญหาขาดแคลนนํ้าในพื้นที่ โครงการฯ มโนรมย์ ช่องแค โคกกระเทียม เริงราง และโครงการชลประทาน ลพบุรีบางส่วน และเป็นเครื่องมือในการบริหารจัดการนํ้าท้ังในระหว่างก่อสร้างและหลัง ก่อสรา้งของโครงการคลองระบายน้ํา หลากชัยนาท-ป่าสัก มีแผนงานก่อสร้าง 4 ปี (2568-2571) วงเงินงบประมาณ 650 ล้านบาท โดยขอตั้งงบประมาณในปี พ.ศ.2568 ท้้งนี้ รมว.เกษตรฯ ได้กําชับให้กรมชลประทาน เตรียมความพร้อมและเร่งผลักดันโครงการนําเสนอบรรจุในแผนของบประมาณในปี พ.ศ.2568 โดยเร็วต่อไป
ด้าน รมช.อนุชา กล่าวว่า ตนพร้อมสนับสนุนและขับเคลื่อนการทํางานตามนโยบายของรัฐมนตรีว่าการกระทรวงเกษตรและสหกรณ์ ซึ่งได้ให้ความสําคัญกับปัญหาความเดือดร้อนของพี่น้องเกษตรกรทั่วประเทศ โดยเฉพาะการแก้ปัญหาภัยแล้ง และน้ําท่วมที่เกิดขึ้นทุกปี โดยปีนี้ยังคงต้องติดตามสถานการณเอลนีโญที่จะส่งผลกระทบไปจนถึงกลางปี 2567 ซึ่งทุกฝ่ายทั้งภาครัฐ ภาคประชาชน และภาคเอกชน ต้องบูรณาการทํางานร่วมกันเพื่อหาแนวทางแก้ไขในระยะยาวอย่างจริงจัง พร้อมย้ําว่า โครงการก่อสร้างประตูระบายน้ําปากคลองระบายชัยนาท - ป่าสัก แผนงานก่อสร้าง 4 ปี (2568-2571) จะช่วยให้พื้นที่การเกษตรในภาคกลาง มีน้ําใช้ทําการเกษตรช่วงฤดูแล้ง และยังรองรับปริมาณน้ําช่วงฤดูฝนไม่ให้น้ําไหลท่วมพื้นที่ภาคกลาง รวมถึงกรุงเทพฯ และปริมณฑล อีกด้วย
รัฐบาลไทย-ข่าวทำเนียบรัฐบาล-สธ.กาญจนบุรี ใช้ระบบ Telemedicine ขจัดอุปสรรคการเข้าถึงบริการ ช่วยผู้ป่วยได้รับการผ่าตัดที่ รพ.พหลฯ ภายในวันเดียว
วันจันทร์ที่ 26 กุมภาพันธ์ 2567
สธ.กาญจนบุรี ใช้ระบบ Telemedicine ขจัดอุปสรรคการเข้าถึงบริการ ช่วยผู้ป่วยได้รับการผ่าตัดที่ รพ.พหลฯ ภายในวันเดียว
รัฐมนตรีว่าการกระทรงสาธารณสุข เผย หน่วยงานสาธารณสุขใน จ.กาญจนบุรี มุ่งแก้ปัญหาการเข้าถึงบริการสุขภาพของประชาชนในพื้นที่ห่างไกล ด้วยระบบ Telemedicine ระหว่าง โรงพยาบาลชุมชน กับโรงพยาบาลพหลพลพยุหเสนา ช่วยผู้ป่วยไม่ต้องเดินทางมาพบแพทย์หลายครั้ง
รัฐมนตรีว่าการกระทรงสาธารณสุข เผย หน่วยงานสาธารณสุขใน จ.กาญจนบุรี มุ่งแก้ปัญหาการเข้าถึงบริการสุขภาพของประชาชนในพื้นที่ห่างไกล ด้วยระบบ Telemedicine ระหว่าง โรงพยาบาลชุมชน กับโรงพยาบาลพหลพลพยุหเสนา ช่วยผู้ป่วยไม่ต้องเดินทางมาพบแพทย์หลายครั้ง และได้รับการผ่าตัดภายในวันเดียวแล้วกลับมาพักฟื้นใกล้บ้าน ลดภาระค่าเดินทาง พร้อมทั้งเพิ่มศักยภาพหน่วยบริการในเครือข่าย มีทีม Sky Doctor ส่งต่อผู้ป่วยวิกฤติฉุกเฉินจากสุขศาลา ไปโรงพยาบาลได้ทันเวลา เพิ่มโอกาสการรอดชีวิต
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า จ.กาญจนบุรี เป็นจังหวัดมีความแตกต่างของบริบทพื้นที่ ทั้งพื้นที่เมือง พื้นที่ชายแดนติดประเทศเพื่อนบ้าน และพื้นที่เขา เช่น อ.ทองผาภูมิ และ อ.สังขละบุรี ซึ่งการเดินทางเข้าเมืองต้องใช้เวลา 2-3 ชั่วโมง บางพื้นที่ต้องเช่าเหมารถครั้งละ 2,500 บาท สํานักงานสาธารณสุขจังหวัดกาญจนบุรี จึงได้วางระบบเครือข่ายโรงพยาบาลในการให้บริการ เช่น การผ่าตัดในรูปแบบ One Day One visit One stop service “เริ่มที่อําเภอ เจอที่พหลฯ จนได้ตัดไหมในอําเภอ” ซึ่งเป็นการนําระบบ Telemedicine มารวมกับระบบบริการผ่าตัดวันเดียวกลับ (One Day Surgery) โดยจะซักประวัติ ตรวจร่างกาย ตรวจ LAB ผู้ป่วย ที่โรงพยาบาลชุมชน จากนั้นพบแพทย์โรงพยาบาลอําเภอ พร้อมกับศัลยแพทย์/วิสัญญีแพทย์ โรงพยาบาลพหลพลพยุหเสนา ซึ่งเป็นโรงพยาบาลแม่ข่าย ผ่านระบบ Telemedicine เพื่อประเมินความพร้อม ให้คําแนะนําการปฏิบัติตัว และนัดหมายวันผ่าตัด หลังผ่าตัดจะมีกระบวนการดูแล ประเมินความพร้อม ก่อนส่งกลับมาพักฟื้นที่โรงพยาบาลใกล้บ้าน และติดตามอาการใน 24 ,48 และ 72 ชั่วโมง พร้อมทั้งพบศัลยแพทย์เจ้าของไข้ผ่านระบบ Telemedicine ที่โรงพยาบาลอําเภอ ไม่ต้องเดินทางเข้าเมือง
นายแพทย์ชลน่านกล่าวต่อว่า จ.กาญจนบุรี ถือเป็นต้นแบบที่ดีในการนําเทคโนโลยีมาใช้ตอบโจทย์การดูแลสุขภาพประชาชนในพื้นที่ห่างไกล เป็นการทํางานแบบ One Province One Hospital ที่มีการใช้ทรัพยากรร่วมกันให้เกิดประโยชน์สูงสุดกับประชาชน จากปกติที่ผู้ป่วยจะต้องเดินทางไปพบแพทย์ที่โรงพยาบาลในเมืองประมาณ 4 ครั้ง ถึงจะได้รับการผ่าตัด ก็พบแพทย์เตรียมการผ่านระบบ Telemedicine แทน ก่อนเดินทางเพื่อไปรับการผ่าตัดครั้งเดียว ทําให้ลดภาระค่าใช้จ่ายในการเดินทางของผู้ป่วยและญาติได้อย่างมาก นอกจากนี้ ยังพัฒนาเครือข่าย Sky Doctor ช่วยให้ผู้ป่วยฉุกเฉินวิกฤติในพื้นที่ห่างไกลได้รับการรักษาทันเวลา เพิ่มโอกาสการรอดชีวิตของผู้ป่วย ซึ่งปัจจุบันมีทีมปฏิบัติการลําเลียงทางอากาศ 4 ทีม ได้แก่ โรงพยาบาลสังขละบุรี โรงพยาบาลทองผาภูมิ โรงพยาบาลค่ายสุรสีห์ และ โรงพยาบาลพหลพลพยุหเสนา ช่วงปีงบประมาณ 2563-2566 มีการส่งต่อ 22 ราย เป็นผู้ป่วยวิกฤติ 10 ราย ผู้ป่วยเร่งด่วน 12 ราย โดยส่งจากหน่วยบริการปฐมภูมิ เช่น สุขศาลาบ้านจะแก สุขศาลาบ้านทิไล่ป้า สุขศาลาบ้านปางสนุก ไปยังหน่วยบริการทุติยภูมิ คือ โรงพยาบาลสังขละบุรี และ โรงพยาบาลทองผาภูมิ และมีระบบประสานกับศูนย์ Refer โรงพยาบาลพหลพลพยุหเสนา เพื่อส่งต่อผู้ป่วยที่เกินศักยภาพ
*********************************26 กุมภาพันธ์ 2567
รัฐบาลไทย-ข่าวทำเนียบรัฐบาล-โฆษกมหาดไทยเผยความคืบหน้า พ.ร.ก.เว้นความผิดอาญาผู้นำส่งปืนเถื่อนให้ทางการ มท.1 ลงนามแล้ว พร้อม ส่ง ครม. ไฟเขียว
วันจันทร์ที่ 26 กุมภาพันธ์ 2567
26/02/2567
โฆษกมหาดไทยเผยความคืบหน้า พ.ร.ก.เว้นความผิดอาญาผู้นําส่งปืนเถื่อนให้ทางการ มท.1 ลงนามแล้ว พร้อม ส่ง ครม. ไฟเขียว
โฆษกมหาดไทยเผยความคืบหน้า พ.ร.ก.เว้นความผิดอาญาผู้นําส่งปืนเถื่อนให้ทางการ มท.1 ลงนามแล้ว พร้อม ส่ง ครม. ไฟเขียว
น.ส.ไตรศุลี ไตรสรณกุล เลขานุการ รมว.มหาดไทยและ โฆษกกระทรวงมหาดไทย กล่าวว่า กระทรวงมหาดไทยได้ดําเนินการตามข้อสั่งการที่ นายเศรษฐา ทวีสิน นายกรัฐมนตรีและ รมว.คลังได้ให้กระทรวงมหาดไทยกําหนดมาตรการให้ผู้ครอบครองอาวุธปืนและเครื่องกระสุนปืนผิดกฎหมายนําอาวุธปืนและเครื่องกระสุนปืนมาส่งมอบให้แก่ทางราชการ พร้อมกําหนดยกเว้นความรับผิดทางอาญาให้แก่บุคคลนั้นด้วย เพื่อให้เป็นมาตรการลดจํานวนปืน สิ่งเทียมอาวุธปืนผิดกฎหมายที่มีผู้ใช้ในการก่ออาชญากรรมและความรุนแรงในสังคม
ล่าสุด กระทรวงมหาดไทย ได้ยกร่างพระราชกําหนด (พ.ร.ก.) ยกเว้นความรับผิดทางอาญาให้แก่ผู้นําอาวุธปืน หรือเครื่องกระสุนปืน ที่ไม่ได้รับอนุญาติหรือที่กฎหมายห้ามออกใบอนุญาต หรือสิ่งเทียมอาวุธมามอบให้แก่ทางราชการ พ.ศ.... พร้อมกับยกร่างหลักเกณฑ์และวิธีการในการส่งมอบ การรับมอบ การเก็บรักษา และการทําลายอาวุธปืนที่ได้มีการนํามาคืนดังกล่าวเสร็จเรียบร้อยแล้ว และนายนายอนุทิน ชาญวีรกูล รองนายกรัฐมนตรีและ รมว.มหาดไทย ลงนามในร่าง พ.ร.ก. และ ร่างหลักเกณฑ์ดังกล่าวแล้ว ขณะนี้อยู่ระหว่างการนําเสนอให้สํานักเลขาธิการคณะรัฐมนตรี (สลค.) นําบรรจุเป็นวาระเสนอให้ที่ประชุมคณะรัฐมนตรี (ครม.) พิจารณาอนุมัติและดําเนินการตามขั้นตอนทางกฎหมายเพื่อมีผลบังคับต่อไป
น.ส.ไตรศุลี กล่าวว่า ที่รัฐบาลและกระทรวงมหาดไทยได้มีมาตรการทางกฎหมายดังกล่าว เนื่องด้วยปัจจุบันได้เกิดกรณีการประทุษร้ายทําลายชีวิตและทรัพย์สินของประชาชนที่ปรากฎขึ้นจํานวนมาก ซึ่งสถิติปี 2559-66 พบว่าอาวุธปืนที่ใช้ก่อเหตุอาชญากรรมนั้น ร้อยละ 83 เป็นอาวุธปืนผิดกฎหมาย ขณะที่สิ่งเทียมอาวุธปืนซึ่งดัดแปลงเป็นอาวุธปืนได้เพิ่มจํานวนมากขึ้นจากการลักลอบทํา ดัดแปลง สั่ง นําเข้า ค้า ทั้งช่องทางปกติและช่องทางออนไลน์ ซึ่งเพียงการการจับกุมปราบปรามไม่สามารถแก้ไขปัญหาได้ทั้งหมด จําเป็นต้องมีหลายมาตรการควบคู่กัน เพื่อเร่งลดผลกระทบต่อทางสังคมจากปัญหาอาวุธปืน ทั้งทางด้านความเชื่อมั่นความปลอดภัยสาธารณะ ความสงบเรียบร้อย ความมั่นคง ทางเศรษฐกิจ การท่องเที่ยว และการลงทุน
“การควบคุมอาวุธปืน และสิ่งเทียมอาวุธปืนให้มีจํานวนลดน้อยลง ถือเป็นกรณีฉุกเฉิน จําเป็นเร่งด่วนที่ต้องเร่งดําเนินการเพื่อประโยชน์ในอันที่จะรักษาความปลอดภัยของประเทศและความปลอดภัยสาธารณะ ซึ่งการออก พ.ร.ก.ยกเว้นความรับผิดทางอาญาให้แก่ผู้นําอาวุธปืน หรือสิ่งเทียมอาวุธที่ไม่ได้รับอนุญาตมาส่งมอบให้ทางราชการในเวลาที่กําหนด พร้อมกําหนดเกณฑ์การส่งมอบ การเก็บรักษา การทําลายอาวุธปืนดังกล่าว จะเป็นมาตรการที่จะช่วยให้มีการลดจํานวนอาวุธปืนในระบบลงได้ในเวลาอันสั้น” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-​“รัดเกล้า” ย้ำเตือนประชาชน วันพระใหญ่เช่นนี้​ ทำบุญออนไลน์ ให้ระวังเพจปลอม มิจฉาชีพหลอกโอนเงิน
วันจันทร์ที่ 26 กุมภาพันธ์ 2567
26/02/2567
​“รัดเกล้า” ย้ําเตือนประชาชน วันพระใหญ่เช่นนี้​ ทําบุญออนไลน์ ให้ระวังเพจปลอม มิจฉาชีพหลอกโอนเงิน
​“รัดเกล้า” ย้ําเตือนประชาชน วันพระใหญ่เช่นนี้​ ทําบุญออนไลน์ ให้ระวังเพจปลอม มิจฉาชีพหลอกโอนเงิน
วันนี้ (26 ก.พ. 67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีออกมาย้ําเตือนประชาชนว่า ในช่วงของวันมาฆะบูชา​และวันหยุดชดเชยนี้​ เป็นวันสิริมงคลที่พุทธศาสนิกชนนับว่าเป็นวันพระใหญ่และนิยมทําบุญกัน ทั้งนี้​ ขอให้ตระหนักถึงการทําบุญออนไลน์โดยล่าสุด ศูนย์ต่อต้านข่าวปลอมประเทศไทย สํานักงานตํารวจแห่งชาติ​ ออกมาย้ําเตือนการทําบุญออนไลน์ให้ระมัดระวังมิจฉาชีพใช้กลโกงหลอกลวง พร้อมระบุว่าหากอยากจะทําบุญออนไลน์ต้องตรวจสอบให้ดี ระวังมิจฉาชีพใช้กลโกงหลอกหลวง โดยสิ่งที่ต้องระวังมีดังนี้
– เช่าวัตถุมงคล เครื่องราง ของขลังออนไลน์ อาจเจอของปลอม ไม่ตรงปกหรือหลอกให้โอนเงิน แต่ไม่ส่งของให้
– เวียนเทียนออนไลน์ มิจฉาชีพอาจหลอกให้กดลิงก์ติดตั้งแอปฯ รีโมทควบคุมโทรศัพท์ เพื่อดูดเงินจากบัญชี หรือหลอกให้กรอกข้อมูลส่วนตัวเพื่อนําไปทําเรื่องผิดกฎหมาย
– ทําบุญออนไลน์ มิจฉาชีพอาจหลอกให้โอนเงินทําบุญ ด้วยการให้หมายเลขบัญชีปลอม
– สะเดาะเคราะห์ แก้กรรม ดูดวงออนไลน์ อาจเป็นโจรแฝงตัวหลอกเอาข้อมูลส่วนตัว วันเดือนปีเกิด ที่อยู่ รูปถ่าย ภาพโป๊เปลือย ข้อมูลบัตรประชาชน เลขบัตรเครดิต ฯลฯ
– ใบอนุโมทนาบัตรออนไลน์ อ้างลดหย่อนภาษี อาจเป็นโจรสวมรอยหลอกให้กรอกข้อมูลส่วนตัว
“สําหรับคนไทยแล้วถือเป็นพุทธศาสนิกชน ที่ดี และมีใจศรัทธาในการทําบุญ แต่ในยุคนี้ รัฐบาลอยากให้ประชาชนระมัดระวัง มิจฉาชีพ ทางออนไลน์ ที่มักหลอกหลวงประชาชนในขณะนี้ ด้วยการสอบถามไปยังหน่วยงานที่เกี่ยวข้อง เพื่อการทําบุญ จะได้ส่งตรงถึงมือผู้รับ และผู้ให้” นางรัดเกล้าฯ​ กล่าว
รัฐบาลไทย-ข่าวทำเนียบรัฐบาล-“คารม” ย้ำเตือนประชาชนอย่าหลงเชื่อมิจฉาชีพแอบอ้างเป็น AOC 1441 หลอกลวงสูญเสียเงิน
วันจันทร์ที่ 26 กุมภาพันธ์ 2567
26/02/2567
“คารม” ย้ําเตือนประชาชนอย่าหลงเชื่อมิจฉาชีพแอบอ้างเป็น AOC 1441 หลอกลวงสูญเสียเงิน
“คารม” ย้ําเตือนประชาชนอย่าหลงเชื่อมิจฉาชีพแอบอ้างเป็น AOC 1441 หลอกลวงสูญเสียเงิน
วันนี้ (26 ก.พ. 67) นายคารม พลพรกลาง รองโฆษกประจําสํานักนายกรัฐมนตรี ย้ําเตือนประชาชนอย่าหลงกล ตกเป็นเหยื่อมิจฉาชีพ แอบอ้างใช้ชื่อ AOC 1441 ในการสร้าง Page Facebook หรือ Line Official ปลอมเพื่อหลอกลวงประชาชน
นายคารม ย้ํา AOC 1441 เป็นศูนย์ One Stop Service จัดตั้งโดยกระทรวงดิจิทัลเพื่อเศรษฐกิจและสังคม เพื่อแก้ปัญหาการหลอกลวงทางออนไลน์สําหรับประชาชน มีการจัดตั้ง War-room เพื่อดําเนินการด้านคดีให้กับประชาชนแบบเร่งด่วน
ปัจจุบัน ศูนย์ AOC 1441 มีช่องทางติดต่อเดียวเท่านั้น คือสายด่วน 1441 โดยสามารถติดต่อได้ตลอด 24 ชั่วโมง ไม่มี Page Facebook หรือ Line Official เป็นช่องทางการติดต่อแต่อย่างใด
“ศูนย์ AOC มีเป้าหมายการจัดตั้งเพื่อ
ระงับหรืออายัด บัญชีของคนร้ายให้แก่ผู้เสียหายที่ถูกหลอกได้ทันทีใน 1 ชั่วโมง ติดตามสถานการณ์แก้ไขปัญหาให้ผู้เสียหายทุกขั้นตอนได้ทันที รวมถึงเร่งการติดตามการคืนเงินให้แก่ผู้เสียหาย เพื่อเพิ่มประสิทธิภาพการจับกุม ดําเนินคดี และการขยายผลคดี หากประชาชนท่านใดตกเป็นเหยื่อโจรออนไลน์ สามารถแจ้งความผ่านระบบรับแจ้งความออนไลน์ (เฉพาะคดีอาชญากรรมทางเทคโนโลยี) ที่เว็บไซต์นี้เท่านั้น www.thaipoliceonline.go.th หรือต้องการความช่วยเหลือ ขอคํา
ปรึกษา ได้ที่สายด่วน 1441 ตลอด 24 ชั่วโมง” นายคารม กล่าว
รัฐบาลไทย-ข่าวทำเนียบรัฐบาล-“ดร.ธิติวัฐ” วอนแบงก์ชาติ ทบทวนมาตรการดอกเบี้ย
วันจันทร์ที่ 26 กุมภาพันธ์ 2567
26/02/2567
“ดร.ธิติวัฐ” วอนแบงก์ชาติ ทบทวนมาตรการดอกเบี้ย
“ดร.ธิติวัฐ” วอนแบงก์ชาติ ทบทวนมาตรการดอกเบี้ย
วันนี้ (26 ก.พ. 67) ดร.ธิติวัฐ อดิศรพันธ์กุล รองเลขาธิการนายกรัฐมนตรีฝ่ายการเมือง ให้สัมภาษณ์ถึงความเป็นกังวลต่อมาตรการดอกเบี้ยในปัจจุบัน ซึ่งส่งผลต่อต้นทุนของผู้ประกอบการและประชาชนที่มีภาระผูกพันกับสถาบันทางการเงินต่างๆ โดยจะเห็นได้ว่านับตั้งแต่ประเทศไทยเผชิญกับสถานการณ์การแพร่ระบาดของโรคโควิด 19 ธนาคารแห่งประเทศไทย (ธปท.) ได้ปรับขึ้นอัตราดอกเบี้ยไปแล้วถึง 8 ครั้ง จากอัตราดอกเบี้ยที่ 0.50% โดยล่าสุดอัตราดอกเบี้ยอยู่ที่ 2.50% ซึ่งส่งผลทําให้ต้องตั้งข้อสังเกตว่ามาตรการดอกเบี้ยนั้นยังเหมาะสมกับสภาวะเศรษฐกิจของไทยในปัจจุบันหรือไม่
​จะเห็นได้ว่า ดัชนีราคาผู้บริโภคของไทย เมื่อเดือนมกราคม 2567 ที่ผ่านมา อยู่ที่ 106.98 เมื่อเทียบกับเดือนมกราคม 2566 อยู่ที่ 108.18 ส่งผลให้เงินเฟ้อทั่วไปลดลงร้อยละ 1.11(YoY) โดยลดลงต่อเนื่องเป็นเดือนที่ 4 ติดต่อกัน และต่ําในรอบ 35 เดือน การปรับลดลงของเงินเฟ้อนี้สะท้อนให้เห็นถึงกําลังซื้อของผู้บริโภคที่ปรับตัวลดลง ทั้งนี้ยังส่งผลต่อ ดัชนีความเชื่อมั่นของผู้บริโภคที่ปรับตัวลดลงเช่นเดียวกันเมื่อเทียบกับเดือน ธันวาคม 2566 อยู่ที่ระดับ 54.8 โดย เดือน มกราคม 2567 อยู่ที่ระดับ 54.5 การปรับตัวลดลงอย่างต่อเนื่องของดัชนีราคาผู้บริโภคของไทย ยังเป็นคําถามสําคัญและเป็นข้อกังวลต่อมาตรการดอกเบี้ยในปัจจุบัน
​
ดร.ธิติวัฐ ยังกล่าวเพิ่มเติมว่า การกําหนดมาตรการดอกเบี้ยที่เหมาะสมกับสถานการณ์เศรษฐกิจในปัจจุบันเป็นสิ่งที่จําเป็นอย่างยิ่งต่อการผลักดันการเติบโตของเศรษฐกิจไทย มาตรการทางการเงินที่เอื้อต่อการเสริมสภาพคล่องยังคงเป็นอีกหนึ่งปัจจัยที่สําคัญต่อการลดภาระต้นทุนให้กับผู้ประกอบการและผู้บริโภค
รัฐบาลไทย-ข่าวทำเนียบรัฐบาล-ดีอี เตือน ระวังคนร้ายแอบอ้างเป็นศูนย์ 1441
วันอาทิตย์ที่ 25 กุมภาพันธ์ 2567
ดีอี เตือน ระวังคนร้ายแอบอ้างเป็นศูนย์ 1441
ดีอี เตือน ระวังคนร้ายแอบอ้างเป็นศูนย์ 1441
รัฐมนตรีประเสริฐ จันทรรวงทอง (รมว ดีอี) เผยว่าจากกรณีชาย 66 ปี ถูกหลอกลงทุนพยายามฝากเงิน 2 แสนให้มิจฉาชีพโดยได้สนทนาไลน์กับบุคคลหนึ่งชื่อว่าฝ่ายปฏิบัติการ AOC ซึ่งอ้างว่าเป็นตํารวจให้ร่วมลงทุน ชายคนดังกล่าวก็หลงเชื่อและโอนเงินไปฝากหลายครั้งรวมทั้งสิ้นกว่า 100,000 บาท ในแชตสนทนาบอกอีกว่าหากต้องการถอนเงินทั้งหมดต้องโอนเงินไปฝากเพิ่มอีกกว่า 200,000 บาท และต้องโอนก่อนเวลา 21.00 น.
AOC 1441 เป็นศูนย์ One Stop Service จัดตั้งโดยกระทรวงดิจิทัลเพื่อเศรษฐกิจและสังคม ร่วมกับ สตช และหน่วยงานที่เกี่ยวข้อง เพื่อแก้ปัญหาหลอกลวงออนไลน์สําหรับประชาชน มีการจัดตั้ง War-room เพื่อดําเนินการด้านคดีให้กับประชาชนแบบเร่งด่วน เชิงรุก
ศูนย์ AOC มีเป้าหมายการจัดตั้งเพื่อ
• ระงับ/อายัด บัญชีของคนร้ายให้แก่ผู้เสียหายที่ถูกหลอกได้ทันที ใช้เวลา 15 นาที
• ติดตามสถานการณ์แก้ไขปัญหาให้ผู้เสียหายทุกขั้นตอนได้ทันที
• เร่งการติดตามการคืนเงินให้แก่ผู้เสียหาย
• เพิ่มประสิทธิภาพการจับกุม ดําเนินคดี และการขยายผลคดี
ปัจจุบันนี้ ศูนย์ AOC 1441 มีช่องทางติดต่อเดียวเท่านั้น คือสายด่วน 1441 โดยสามารถติดต่อได้ตลอด 24 ชั่วโมง และไม่มี Page Facebook หรือ Line Official เป็นช่องทางติดต่อแต่อย่างใด และไม่มีการโทรหาประชาชนให้ลงทุนหรือให้โอนเงิน
หากพี่น้องประชาชนท่านใดตกเป็นเหยื่อโจรออนไลน์ สามารถแจ้งความผ่านระบบรับแจ้งความออนไลน์ (เฉพาะคดีอาชญากรรมทางเทคโนโลยี) ที่เว็บไซต์นี้เท่านั้น www.thaipoliceonline.go.th หากมีข้อสงสัย สามารถโทรปรึกษาสายด่วน 1441 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-Govt strives to promote sustainable and lifelong learning among people of all groups and ages
วันอาทิตย์ที่ 25 กุมภาพันธ์ 2567
25/02/2567
Govt strives to promote sustainable and lifelong learning among people of all groups and ages
Govt strives to promote sustainable and lifelong learning among people of all groups and ages
February 22, 2024 Government Spokesperson Chai Wacharonke disclosed that Prime Minister and Minister of Finance Srettha Thavisin has placed great importance on the issue of sustainable learning, and strives to promote lifelong learning in Thailand. This is in line with UNESCO’s announcement of the “2024 UNESCO Global Network of Learning Cities (GNLC)” in which the country’s additional 3 provinces are included. The Government Spokesperson added that the Thai Government stands ready to support learning network and develop learning cities in response to the changing world of the 21st century.
The United Nations Educational, Scientific and Cultural Organization (UNESCO) has announced additional 64 cities from 35 countries to join the UNESCO Global Network of Learning Cities (GNLC) in recognition of their outstanding efforts to make lifelong learning a reality for all at the local level. To be eligible, a city must effectively mobilize its resources in every sector to promote inclusive learning from basic to higher education, foster a culture of learning throughout life, revitalize learning in families and communities, and have a track record of good practices and policy initiatives among others.
In 2024, 3 provinces, namely, Bangkok, Khon Kaen, and Yala, have been added to the list, making 10 cities of Thailand in the UNESCO GNLC. The seven existing cities are Chiang Rai (since 2019); Chiang Mai, Phuket and Chacheongsao (since 2020), and Sukhothai, Phayao and Hat Yai (since 2022). Being a member of the UNESCO GNLC would offer an opportunity for Thailand to be part of a dynamic network and receive guidance and support for developing learning cities as well as be able to participate in a range of activities. Thailand will also be eligible for the biannual UNESCO Learning City Award.
According to the Government Spokesperson, the Prime Minister commended all concerned sectors for the achievement. The Government commits to promote sustainable and lifelong learning network among the people of all groups and ages to enhance their skills, and for them to live a good life amidst rapid social changes.